*Par iepirkuma procedūras*

*“**Tramvaja sliežu ceļu pārbūve posmā no*

*Ausekļa ielas loka līdz Aspazijas bulvāra*

*un Radio ielas krustojumam, Rīgā”*

*(ID Nr.RS/2021/70) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*1.jautājums:* *5.pielikums lokālā tāme, lokālā tāme nr. 1 (Sagatavošanās darbi, sliežu ceļi, pieturvietas, satiksmes organizācija, labiekārtojums)* ***Darbu daudzuma pozīcija nr. 99*** *(Atgūta dabīgā (kaltā, vēsturiskā) akmens bruģa un betona bruģa šuvju aizpildīšana ar šuvotāju Inducret-VK2000 vai analogu, sliežu ceļu pārbūves zonā pieturvietās), norādītais šai pozīcijai sastāda 1185 m2, lūdzu sniegt atšifrējumu, kurām no darbu daudzumu sarakstā norādītajām bruģakmens izbūvēs pozīcijām ir paredzēts veikt šuvju aizpildīšana ar šuvotāju Inducret-VK2000 vai analogu? Pieņemot, ka šuvošanu paredzēts veikt pozīcijām kurām ir jāizbūvē augstas stiprības minerāl-bāzes izlīdzinošās līmes kārtas Inducret-VK1000 vai analogs, tādas būtu* ***Darbu daudzuma pozīcija nr. 57*** *(Atgūta dabīgā (kaltā, vēsturiskā) akmens bruģa seguma būvniecība 15-20cm biezumā uz augstas stiprības minerāl-bāzes izlīdzinošās līmes kārtas Inducret-VK1000 vai analogs (1.tips, uz pamata gropjplātnes)) – apjoms 787 m2, un* ***Darbu daudzuma pozīcija nr. 59*** *(Betona bruģa seguma būvniecība 12cm biezumā uz augstas stiprimības minerālbāzes izlīdzinošās līmes kārtas Inducret-VK1000 vai analogs (3.tips, uz pamata gropjplātnes), t.sk. paredzot balta un pelēka bruģakmens izbūvi gājēju pārejas vietā sliežu ceļā Aspazijas bulvārī) - apjoms 302 m2, ar kopējo abu pozīciju kopsummu – 1089 m2****.***

*Ņemot vērā augstāk minēto, lūdzam Pasūtītāju precizēt* ***Darbu daudzuma pozīcijas nr. 99*** *apjomu vai norādīt izvērstu atšifrējumu šai pozīcijai.*

Atbilde: paskaidrojam, ka ar Lokālajā tāmē Nr.1. pozīcijā Nr.99 norādīto materiālu paredzēts šuvot tikai Lokālajā tāmē Nr.1. pozīcijā Nr.57 izbūvēto kalto akmens bruģi pieturvietu pārbūves zonās.

Lokālajā tāmē Nr.1. pozīcijā Nr.Nr.59 izbūvējamo betona bruģi nav paredzēts šuvot ar šo materiālu.

Papildus vēršam uzmanību, ka Lokālās tāmes Nr.1 pozīcijas Nr.94 izmaksās arī ir jāiekļauj šuvotāja Indrucret-VK2000 vai analoga materiāla un izbūves izmaksas, jo šajā vietā, laukumā pie Nacionālā teātra, tas ir iepriekš izbūvēts. Tas ir paredzēts šīs pozīcijas darba veida aprakstā.

Papildus norādām, ka nolikumā ir veikti grozījumi. Lūdzam sekot informācijai tīmekļa vietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

*2.jautājums: Par Pasūtītāja sniegto atbildes skaidrojumu 18.01.2022. uz 1 jautājumu. Atbilde: elektrības pieslēgumi ir jāpārbūvē tikai tiem reklāmas stendiem, kuriem esošajā situācijā jau ir gaisvadu elektrības pieslēgums. Saskaņā ar projekta risinājumu, gaisvadus plānots demontēt un elektrības pieslēgumu paredzēts nodrošināt no tuvākā projektētā kontakttīkla balsta, izbūvējot jaunu kabeli. Materiālu un darbu apjomi pārslēgšanai ir doti būvprojekta ELT2 daļā, lokālā tāmē Nr.5, pozīcija 109. Kabeļu pievadi no balsta līdz reklāmas stendam ir attēloti arī būvprojekta ģenerālplāna un ELT2 daļas plāna rasējumos un apgaismojuma tīklu shēmās, rasējumos ELT2-11 un ELT2-12.*

*Norādām, ka ELT2 daļā, 5.pielikums lokālā tāme,* ***Darbu daudzuma pozīcijā nr. Nr. 109*** *mērvienība ir norādīta “gabalos”, savukārt, Pasūtītāja sniegtajos projekta rasējumos ir redzams, ka darbu un materiālu apjoms katrai vietai ir atšķirīgs, līdz ar to nevar uzskatīt, ka izmaksas visās vietās būs vienādas un ir iespējams pielietot mērvienību “gabals”.*

*Lai nodrošinātu, ka Pretendentu sniegtie piedāvājumi būtu savstarpēji salīdzināmi, lūdzam Pasūtītāju specifikācijā izdalīt katrā vietā veicamo darbu un materiālu apjomus – kabelis (m), skaitītājs (gab.), caurule (m), drošinātājs (gab.), u.tml.. Reklāmas stendu pieslēgšanai ir paredzēts uzstādīt elektroenerģijas skaitītāju apgaismojuma balstā Nr. L5; L49; L52; L71; L79. Lūdzu apstiprināt, ka tehniski tas ir iespējams.*

Atbilde: paskaidrojam, ka materiāli, kas nepieciešami stendu pārslēgšanai ir iekļauti pārējās ELT2 daļas lokālās tāmes Nr.5 pozīcijās, piemēram, 78.pozīcija – caurules, 84.pozīcija – kabelis, 92.pozīcija – drošinātājs un skaitītājs. Lokālās tāmes Nr.5 Pozīcijā Nr.109 jāiekļauj darbi un izmaksas, kas saistīti tieši ar pārslēgšanas veikšanu, kad atbilstoši plāna rasējumiem un shēmai, visi nepieciešamie materiāli jau ir izbūvēti. Apstiprinām, ka skaitītājam ir vieta kontakttīkla balstā.

*3.jautājums 5.pielikums lokālā tāme, lokālo tāmi nr. 1 (Sagatavošanās darbi, sliežu ceļi, pieturvietas, satiksmes organizācija, labiekārtojums)* ***Darbu daudzuma pozīcija nr. 108*** *(Esošo ēku ieejas pandusu vai pakāpienu demontāža, līmeņošana vai pārbūve, pielāgojot projektētajam ietves seguma līmenim (apjoms precizējams būvdarbu laikā)) un* ***Darbu daudzuma pozīcija nr. 109*** *(Esošo ēku ieejas pandusu vai pakāpienu demontāža, līmeņošana vai pārbūve, pielāgojot projektētajam ietves seguma līmenim (apjoms precizējams būvdarbu laikā)). Lūdzam Pasūtītāju skaidrot šo abu minēto pozīcijas atšķirību.*

Atbilde: informējam, ka nolikumā ir veikti grozījumi. Lūdzam sekot informācijai tīmekļa vietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

*4.jautājums: Lūdzam Pasūtītāju rast iespēju pagarināt piedāvājumu iesniegšanas termiņu vismaz par vienu kalendāro nedēļu, saistībā ar to, ka pēc iepirkuma izsludināšanas dienas kalendārā ir iekrituši garie svētki, kas sakrita ar daudzu uzņēmumu atvaļinājumu laiku, tādējādi kavējot savlaicīgu apakšuzņēmēju un materiālu piegādātāju cenu piedāvājumu saņemšanu un to apkopošanu, lai pēc tam Pasūtītājam sniegtu precīzu un konkurētspējīgu piedāvājumu.*

Atbilde: informējam, ka nolikumā ir veikti grozījumi. Lūdzam sekot informācijai tīmekļa vietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

*5.jautājums 5.pielikums lokālā tāme, lokālā tāme nr. 1 (Sagatavošanās darbi, sliežu ceļi, pieturvietas, satiksmes organizācija, labiekārtojums)* ***Darbu daudzuma pozīcija nr. 30*** *(Esošu inženierkomunikāciju atšurfēšana), norādītais apjoms - 1 kpl.*

*Vēršam uzmanību, ja Pasūtītājs šo apjomu 1 kpl. attiecina uz visu projektu kopumā, tad šādas situācija radītu neobjektīvi salīdzināmus piedāvājumus.*

*Lūdzam precizēt kādā apjomā ir domāts 1 kpl. un kā šis darbs tiks procentēts pēc darbu izpildes.*

Atbilde – katrā konkrētā darbu veikšanas iecirknī būvuzņēmējam pirms rakšanas darbu sākuma ir jāpārliecinās par esošu inženierkomunikāciju precīzu novietojumu. Īpaši svarīgi tas ir ņemot vērā objekta atrašanās vietu Rīgas vēsturiskajā centrā, kur ir liels esošo inženiertīklu blīvums un to novietojums dabā bieži vien ir atšķirīgs no topogrāfiskajā plānā uzmērītā. Katra atšurfējamā inženiertīkla uzskaite nav iespējama, atšurfēšana jāparedz pēc nepieciešamības, tāpēc apjoms ir komplekts. Procentēšana līdzīgi kā Lokālās tāmes Nr.1darbu pozīcijās Nr.1 un Nr.2.

*6.jautājums: 5.pielikums lokālā tāme, lokālā tāme nr. 1 (Sagatavošanās darbi, sliežu ceļi, pieturvietas, satiksmes organizācija, labiekārtojums)* ***Darbu daudzuma pozīcija nr. 55*** *(Piesūcinātu ozolkoka gulšņu (L2600) izbūve sliežu ceļa pārejas posmā uz esošās sliežu ceļa konstrukcijas klātnes (apjoms precizējams būvdarbu laikā)), norādītais apjoms - 82 gab.*

*Projektu dokumentācijā 03\_Vispārīgā\_ daļa\_SA ir ļoti vispārējs apraksts, no kā nevar gūt priekštatu kā ir paredzēts izbūvēt piesūcinātus ozolkoka gulšņus. Rasējumos TS-CD-12 pie seguma specifikācijas tabulas, attiecīgi konstrukcija, kur ir norādīta gulšņu izbūve ir attēloti materiāli zem gulšņiem. Norādītie materiāli zem gulšņiem ir: frakcija 8/16 granītu šķembu balasts, frakc. Minerālmateriāls fr. 31.5/63 un salizturīgā kārta. Nosauktie materiāli nav norādīti darbu daudzumu sarakstā.*

*Lūdzam plašāk skaidrot, kādi darbi un kādi materiāli ir paredzēti darbu daudzuma pozīcijā nr. 55.*

Atbilde – rasējumā TS-CD-12 norādīta tipveida konstrukcija jauna sliežu ceļa izbūvei uz koka gulšņu pamata. Šajā gadījumā koka gulšņu izbūve paredzēta tikai pārejas posmos uz esošās sliežu ceļa pamata klātnes, demontējot esošās sliedes un gulšņus. Pārejas posmi paredzēti, lai saslēgtu pilnībā pārbūvētos pieturvietu posmus ar esošajiem sliežu ceļiem gadījumā, ja izveidojusies nobīde plānā. Tāpēc pārejas posma apjoms precizējams būvdarbu laikā, atkarībā no konkrētas situācijas.

*7.jautājums: 03\_Vispārīgā\_ daļa\_SA prasību par starpsliežu savienojumiem (141. lpp), prasībās ir norādīts uz starpceļu savienojumu ierīkošanu pk3+08.75 (1.ass).*

*Lūdzam norādīt kurā darbu daudzumu pozīcijā ir paredzēts ietvert izmaksas par starpceļu savienojumu ierīkošanu, kā arī norādīt shematisku rasējumu.*

Atbilde: paskaidrojam, ka starpsliežu un starpceļu savienojuma prasības ir definētas skaidrojošā apraksta 141.lpp, punktos 3, 4, 5, bet punktos 1 un 2 norādītās plāna vietas nav precīzas.

Precizētas izbūves vietas:

Pieturvietā “Nacionālā opera”:

* starpsliežu savienojums 20m no platformas sākuma (ārpuscentra virziena pietura);
* starpceļu savienojums 22m no platformas sākuma (ārpuscentra virziena pietura);

Pieturvietā “Nacionālais teātris”:

* starpsliežu savienojums 20m no platformas sākuma (ārpuscentra virziena pietura);
* starpceļu savienojums 22m no platformas sākuma (ārpuscentra virziena pietura);

Pieturvietā “Ausekļa iela”:

* starpsliežu savienojums 16m no platformas sākuma (ārpuscentra virziena pietura);
* starpceļu savienojums 18m no platformas sākuma (ārpuscentra virziena pietura);

Pieturvietā “Kronvalda bulvāris”:

* starpsliežu savienojums 20m no platformas sākuma (centra virziena pietura).

Papildus informējam, ka nolikumā ir veikti grozījumi, papildinot Lokālo tāmi Nr.1 ar pozīcijām Nr.139 un Nr.140. Lūdzam sekot informācijai tīmekļa vietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

Iepirkumu komisijas priekšsēdētāja Karīna Meiberga